**ТОҔУС БЫРААТ ЧОРБОЙДОР**

*Амма Аччыгыйа*

Былыр тоҕус быраат Чорбойдор олорбуттара үһү. Кинилэр тохсуон - эр бэртэрэ дьон. Биирдэ үс түүннээх күнү быhа хара тыаны сыыйан бараннар, тоҕус быраат Чорбойдор, тугу да бултаабакка,
сыралара-сылбалара быстыбыт. Yhүc күннэрэ кии-
рэн, боруҥуй буолуута, арай баараҕай тиит чыпчаалыгар талах чыычааҕа олорорун көрбүттэр. Тохсуон солбуhа сылдьан охторун туhаайан көрбүттэр да, уҥуохтара халыр-босхо баран, хайалара да таппатахтар ... Онтон сүбэлэhэн тохсуон бииргэ ыппыттар. Тохсуоннарын охторун төбөлөрө чыычаах түөhүгэр түмсэ түспүттэр. Үөрэн-көтөн бултарын, үтэhэҕэ үөлэн, сииллэрэ буолбут. Түҥэтиккэ кыра быраакка өлүү тиксибэтэҕэр, «эн маны салаа- диэн
үтэhэни биэрбиттэр. Көр, ол эрэйдээх үтэhэтин салыы турдаҕына, саамай улахан убайдара кылана түспүт:

- Көр да маны, булпут сыатын-арыытын барытын бу баҕайы сиэбит эбит дии!

Уонна саамай улахан убайа саамай кыра бырааты өлөрөн кэбиспит.

Онтон сылтаан бары өлөрсөн барбыттар. Үтэhэ салааhыныттан тоҕус быраат Чорбойдор быстыбыттар. Арай соҕотох кураанах үтэhэ маһа туран хаалбыт. Ол дьону иҥсэ иирдибэтэҕэ эбитэ буол-
лар, төһө булду бултуохтара этэй, төһө ыччаты төрөтүөхтэрэ этэй, төһө уоту оттуохтара этэй ...

Аан дойдуга туохтан да үчүгэй - эйэ, туохтан да куһаҕан - иҥсэ бааллар.